《访雍门村》
清代·曹一士

落日彭城上，秋原多古人。有怀孟尝客，言访雍门村。

飒飒风动树，悠悠樵负薪。焉知墓中骨，气压东西秦。

无弦发哀弹，千载声如闻。寄谢弹铗子，三窟徒纷纭。

作者简介：曹一士（1678－1736）字谔廷，号济寰，又号沔浦生，上海人。雍正七年进士，改庶吉士，散馆授编修。十三年，考选云南道监察御史。乾隆元年，迁工科给事中，上疏请慎选各省督抚、请宽比附妖言之狱、禁挟仇诬告，论垦荒二弊，盐政、报销诸弊等。